**Charakteristika absolventa študijného programu História Mgr. stupeň**

**Všeobecná charakteristika absolventa**

Absolventi druhého stupňa štúdia odboru História majú teoreticko-metodologické i praktické schopnosti pre vykonávanie profesie historika, nadobudli vedomosti a zručnosti v konkrétnych rozširujúcich a špecifických disciplínach zo slovenských a všeobecných dejín.

**Teoretické poznatky**

Študijný program druhého stupňa je koncipovaný tak, aby umožnil študentom prehĺbiť si znalosti zo všeobecných a slovenských dejín, ale aj profilovať sa podľa vlastného výberu. Bloky prednášok a seminárov majú prehlbujúci charakter s cieľom nasmerovať poslucháča k vedeckej špecializácii. Súčasťou programu sú prednášky metodologického charakteru, ako aj kurzy z rôznych oblastí historického bádania (hospodárske a sociálne dejiny, dejiny vojenstva, ekohistória a enviromentálna história, rodové štúdiá, regionálne dejiny, dejiny každodennosti a pod.).

**Praktické zručnosti**

Absolventi sú pripravení aplikovať získané teoretické vedomosti pri riešení vedeckých problémov a výsledky svojho bádania zverejniť v rôznych formách. V študijnom programe sa kladie dôraz na tvorbu vedeckého textu a na disciplíny rozširujúce možnosti uplatnenia absolventov, ako sú história v masovokomunikačných prostriedkoch, história a osvetová prax, ochrana kultúrneho dedičstva a múzejná komunikácia.

**Doplňujúce poznatky a zručnosti**

Absolventi magisterského študijného programu histórie nadobudnú spôsobilosť uplatniť sa ako kvalifikovaní odborníci v oblasti historických vied, schopnosť vedecky pracovať samostatne i v tímoch, sledovať pokrok vo vedeckom bádaní v odbore a uchádzať sa o možnosť pokračovať v treťom stupni štúdia (PhD.).

**Uplatnenie**

Absolventi  druhého stupňa študijného programu História sú spôsobilí pracovať vo vedeckovýskumných inštitúciách, na univerzitách, v kultúrno-spoločenských inštitúciách, ako sú múzeá, agentúry, vydavateľstvá, spolky, fondy, v masovokomunikačných prostriedkoch v oblasti publicistiky, ale aj v hospodárskej sfére.